NOVUM ORGANUM. 365 



et lateat in aliquibus earum aliqua operatio natura- 

 lis : ut in fascino ; et fortificatione imaginationis ; et 

 consensu rerum ad distans ; et transmissione impres- 

 sionum a spiritu ad spiritum, non minus quam a 

 corpore ad corpus ; et similibus. 



XXXII. 



Ex iis, quae ante dicta sunt, patet ; quod quinque 

 ilia Instantiarum genera, de quibus diximus (viz. In- 

 stantiarum Conformium, Instantiarum Monodicarum, 

 Instantiarum Deviantium, Instantiarum Limitanea- 

 rum, Instantiarum Potestatis) non debeant reservari, 

 donee inquiratur natura aliqua certa (quemadmodum 

 Instantiae reliquaa, quas prime loco proposuimus, nee 

 non plurimae ex iis, qua? sequentur, reservari debent): 

 sed statim jam ab initio facienda est earum collectio, 

 tanquam bistoria quaedam particularis ; eo quod di- 

 gerant ea quae ingrediuntur intellectum, et corrigant 

 pravam complexionem intellectus ipsius, quern om- 

 nino necesse est imbui, et infici, et demum perverti 

 ac distorqueri ab incursibus quotidianis et consuetis. 

 Itaque adhibendas sunt eas Instantia3 tanquam 

 pra3parativum aliquod, ad rectificandum et expur- 

 gandum intellectum. Quicquid enim abducit intel 

 lectum a consuetis, aequat et complanat aream ejus, 

 ad recipiendum lumen siccum et purum notionum 

 verarum. 



Quin etiam hujusmodi Instantiae sternunt et prae- 

 struunt viam ad operativam ; ut suo loco dicemus, 

 quando de Deductionibus ad Praxin sermo erit. 



XXXIII. 



Inter Praerogativas Instantiarum ponemus loco 



